ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
11 ม.ค. 2559

สรุปภาวะตลาดภาคเช้า :SET กลับมาลงต่อ – SET กลับมาปรับตัวลงต่อ เนื่องด้วยความกังวลเศรษฐกิจจีน ยังคงอยู่ สร้าง Sentiment เชิงลบต่อตลาดต่างประเทศ รวมถึงราคาน้ำมันดิบให้อ่อนตัว ซึ่งกระทบต่อกลุ่มพลังงานบ้านเราอีกต่อ
นอกจากนี้ ปัจจัยภายในเราเอง ก็ไม่ดีนัก กระตุ้นแรงขายในกลุ่มที่มีน้ำหนักต่อตลาด อย่างแบงก์ ซึ่งจบช่วง Preview งบฯ ในไตรมาส 4/58 ไปแล้ว ภาพรวมยังไม่ดี ส่วน ICT แม้เงินปันผลดึงดูด แต่กังวลผลการดำเนินงานชะลอตัวมากกว่า จากการแข่งขันที่จะรุนแรงมากขึ้น ทำให้การฟื้นตัวจำกัด
ทั้งนี้ SET ปิดตลาดที่ระดับ 1227.43 จุด, -16.75 จุด -1.35% ด้วยมูลค่าซื้อขายที่ระดับ 1.6 หมื่นลบ. กลุ่มหลักต่างปิดลบ โดย ICT แบงก์ และพลังงาน -2.4%, -1.7% และ -1.7% ตามลำดับ ด้านตลาดภูมิภาคลบระดับ 2-3%
 
กลยุทธ์ที่แนะนำ :  ช่วงบ่าย: คาดทรงถึงปรับตัวลงได้ต่อ โดยหากต่ำกว่าจุดต่ำเดิมที่ 1,224-1,225 จุด จะเป็นสัญญาณลบมากขึ้น และมีแนวโน้มลงไปหาจุดต่ำเดิมในรอบ 2 ปี ที่บริเวณ 1,200-1,205 จุด
ส่วนการดีดขึ้นสลับในระยะสั้น กรอบบนถูกจำกัดบริเวณ 1,235-1,240 จุด กลยุทธ์ การเก็งกำไรเหมาะกับผู้รับความเสี่ยงได้สูง และยังคงเน้นเพียงรอบสั้นๆ เท่านั้น ทั้งนี้ หุ้นแนะนำตามสัญญาณเทคนิค ได้แก่ LIT (รับ 8.35 ต้าน 9.00 Cut 8.10)
 